[{"text_idx": "#000005", "text": "Dryswch i yrwyr wrth i arwyddion 20m.y.a. gael eu fandaleiddio"}, {"text_idx": "#000006", "text": "Daeth y polisi newydd i rym ddydd Sul (Medi 17), ac mae Clwyd a Mo\u0302n ymysg y siroedd lle mae fandaliaid wedi bod yn ymyrryd a\u0302\u2019r arwyddion"}, {"text_idx": "#000007", "text": "Mae rhai arwyddion cyflymder 20m.y.a. newydd eisoes wedi\u2019u fandaleiddio mewn rhannau o Gymru, gan achosi dryswch i fodurwyr."}, {"text_idx": "#000008", "text": "Mae sticeri a\u0302\u2019r rhif tri wedi eu gosod dros ben y rhif dau ar rai arwyddion 20m.y.a., sy\u2019n golygu bod modurwyr yn ansicr o\u2019r terfynau cyflymder mewn rhai ardaloedd."}, {"text_idx": "#000009", "text": "Daeth y polisi 20m.y.a. i rym ddoe (dydd Sul, Medi 17), ac mae Clwyd a Mo\u0302n ymysg y siroedd lle mae fandaliaid wedi bod yn ymyrryd a\u0302\u2019r arwyddion."}, {"text_idx": "#000010", "text": "Dan y polisi, mae nifer fawr o ffyrdd oedd yn arfer bod a\u0302 therfyn o 30m.y.a. yng Nghymru wedi\u2019u haddasu i fod a\u0302 therfyn o 20m.y.a., wrth i Lywodraeth Cymru ddadlau y bydd hyn yn achub bywydau ac yn gwarchod yr amgylchedd."}, {"text_idx": "#000014", "text": "Rhannodd e lun o arwyddion terfyn cyflymder yn y pentref, gydag arwydd 20m.y.a. ar un ochr i\u2019r lo\u0302n a 30m.y.a. ar yr ochr arall."}, {"text_idx": "#000015", "text": "Bu sefyllfa debyg yn Llanfihangel Talyllyn ym Mhowys, wedi i rywun baentio dros y rhif 2 ar yr arwydd i mewn i\u2019r pentref."}, {"text_idx": "#000016", "text": "Wrth rannu\u2019r llun yng ngrw\u0302p y pentref ar Facebook, dywed y trigolyn fod \u201crhywun wedi bod allan a phaentio dros yr arwyddion 20m.y.a\u201d."}, {"text_idx": "#000018", "text": "\u201cHoffwn i bobol yrru\u2019n araf drwy\u2019r pentref."}, {"text_idx": "#000021", "text": "\u201cY ddwy set o arwyddion ar y brif ffordd i mewn i\u2019r pentref."}, {"text_idx": "#000023", "text": "Dywed un fu\u2019n gyrru trwy Landeilio ddoe fod \u201carwyddion 20m.y.a. i\u2019r stryd fawr\u201d."}, {"text_idx": "#000024", "text": "\u201cOchr y tu allan wedi\u2019i arwyddo yn 40 ond gyda goleuadau stryd ar gyfnodau 200 llath felly\u2019r terfyn cyflymder yw 20 er gwaethaf cael ei gyfeirio at fel 40."}, {"text_idx": "#000025", "text": "\u201cDyfalwch ble\u2019r oedd camera cyflymder yr heddlu yn eistedd?\u201d"}, {"text_idx": "#000026", "text": "Mewn edefyn ar X, rhannodd un ei deimladau am y modd y cafodd y terfyn cyflymder ei gyflwyno ar draws y wlad."}, {"text_idx": "#000027", "text": "\u201cBe\u2019 bynnag chi\u2019n meddwl am egwyddor sylfaenol y polisi, mae rhaid cydnabod fod dull Llywodraeth Cymru o osod y rheol 20m.y.a. yn ei le wedi bod yn fethiant mewn sawl modd,\u201d meddai Owain Rhys Lewis."}, {"text_idx": "#000028", "text": "\u201cMae yna amwyster ynghylch lle yn union sydd bellach yn ardal 20m.y.a."}, {"text_idx": "#000029", "text": "\u201cDyw\u2019r arwyddion heb eu newid i gyd."}, {"text_idx": "#000034", "text": "\u201cMae\u2019r ymwrthodiad a\u2019r cysyniad o \u201cddinasoedd 20 munud\u201d yn rhagflaenu hyn ac yn bwnc trafod amlwg ymysg y \u201cdde\u201d digidol."}, {"text_idx": "#000037", "text": "\u201cPa werth i reol os nad yw neb yn ei ddilyn? Gall hynny wneud gyrru yn fwy peryglus?"}, {"text_idx": "#000038", "text": "\u201cA fydd y cynnwrf yn gostegu a phobol yn dod i\u2019w dderbyn neu a fydd hyn yn gyrchfan arall i ymwrthodiad a\u0302 datganoli?\u201d"}, {"text_idx": "#000039", "text": "Rhybuddio pobol i beidio a\u0302 dibynnu ar fapiau digidol"}, {"text_idx": "#000041", "text": "Mae hyn yn golygu bod pobol yn dibynnu ar fapiau gyda therfynau cyflymder anghywir all fod yn dangos terfyn o 30m.y.a. mewn ardal sydd wir yn 20m.y.a."}, {"text_idx": "#000042", "text": "Mae ymchwil yn dangos bod 40% o yrwyr yng ngwledydd Prydain yn dibynnu ar ddyfais loeren (satnav) wrth yrru."}, {"text_idx": "#000043", "text": "Mae hynny\u2019n cyfateb i fwy nag 20m o yrwyr sy\u2019n dibynnu ar eu satnav am gyfarwyddiadau a gwybodaeth ar y ffyrdd, gan gynnwys terfynau cyflymder."}, {"text_idx": "#000044", "text": "\u201cGyda chyfyngiadau cyflymder newydd yn cael eu cyflwyno ledled y Deyrnas Unedig, mae\u2019n hynod bwysig nad yw gyrwyr yn dibynnu\u2019n unig ar eu satnav i gael y terfyn cyflymder,\u201d meddai Tim Alcock o LeaseCar.uk."}, {"text_idx": "#000045", "text": "\u201cEfallai na fydd y dyfeisiau\u2019n diweddaru ar unwaith, sy\u2019n golygu y gallai modurwyr fod yn teithio 10m.y.a. dros y terfynau newydd."}, {"text_idx": "#000046", "text": "\u201cAr hyn o bryd, mae goddefgarwch o 10% a 2m.y.a. yn uwch na\u2019r terfyn cyn i yrwyr wynebu erlyniad am oryrru."}, {"text_idx": "#000047", "text": "\u201cOs canfyddir eu bod yn teithio ar yr hen derfynau yn y parthau 20m.y.a. newydd, mae gyrwyr yn wynebu dirwyon mor uchel a\u0302 \u00a31,000."}, {"text_idx": "#000048", "text": "\u201cMae angen i yrwyr newydd fod yn arbennig o ofalus oherwydd eu bod yn derbyn cosbau llymach, a gallen nhw o bosibl ddiddymu eu trwydded yrru."}, {"text_idx": "#000049", "text": "\u201cEr y bydd yn cymryd amser i yrwyr ddod i arfer a\u0302\u2019r peth, mae\u2019r cyfyngiadau cyflymder hyn wedi\u2019u cyflwyno i leihau damweiniau a marwolaethau ar ffyrdd Prydain."}, {"text_idx": "#000050", "text": "\u201cMae\u2019n rhaid i\u2019r rhai sy\u2019n gyrru yng Nghymru gofio bod y newidiadau yn effeithio ar y rhan fwyaf o ffyrdd 30m.y.a., ond bydd arwyddion terfynau cyflymder ar waith lle mae\u2019r terfyn cyflymder wedi newid."}, {"text_idx": "#000051", "text": "\u201cMae\u2019n bwysig fod gyrwyr bob amser yn ymwybodol o\u2019u hamgylchedd, ac yn ymwybodol o arwyddion traffig sy\u2019n rhoi cyfarwyddiadau iddyn nhw i osgoi cael eu dal.\u201d"}, {"text_idx": "#000052", "text": "Croesawu\u2019r terfyn cyflymder o 20m.y.a. sy\u2019n dod i rym heddiw (dydd Sul, Medi 17)"}]